《荆山》
清代·张云章

吾经荆玉山，未惬登探愿。闻说洞中石，玲珑抟雪霰。

玉生固有胎，不以青黑绚。卞和彼何人，抱璞奚必献。

再刖自所取，无媒而频衒。士诈常夺真，物贵不敌贱。

泣之亦何为，毋乃剧尤怨。孰云空山猿，荆人哭佐卞。

陋哉何曾言，望道信未见。

作者简介：（1648—1726）江苏嘉定人，字汉瞻，号朴村。康熙诸生。陆陇其弟子。曾为徐乾学校勘经解。以上书大学士徐元文为陇其解难，为时人所赞。有《朴村集》。